Bittesmå (oftest mindre enn 1 millimeter), avlange, brunlige fjærvinger. Antennene er forholdsvis lange, leddene blir gradvis større utover, men det er ikke noen klar definert klubbe, de midtre leddene er ikke påfallende små. Oversiden er ganske tydelig hårete. Pronotum er rundet, danner ikke en kontinuerlig kurve med dekkvingene. Disse er forkortede og dekker ikke de bakerste bakkroppsleddene. Føttene består av to korte og forholdsvis kraftige, og et langt og tynt, tredje ledd.